O Alex ήταν πολύ υπομονετικός μαζί μας κατά την 1η μας συνάντηση. Αν και το ραντεβού μας ήταν γύρω στις 10.00 φτάσαμε με καθυστέρηση 1 1/2 ώρας. Μας περίμενε στο μπαλκόνι με ένα χαμόγελο και μας υποδέχθηκε πολύ φιλικά. Μας ξενάγησε στο διαμέρισμά του που ήταν ακριβώς όπως φαίνεται στις φωτο, εκτός από την κουζίνα που έχει υποστεί αλλαγές προς το καλύτερο. Ο χώρος καθαρός και άνετος για να φιλοξενήσει 4 άτομα. Το μπάνιο πράγματι μικρό , αλλά παρείχε τα πάντα. Στο ψυγείο υπήρχε μια έκπληξη για εμάς. Ένα κρύο κρασί που το τιμήσαμε δεόντως με τους φίλους του μεγάλου μας γιου ένα βράδυ τρώγοντας πίτσα στο άνετο τραπέζι του σαλονιού, από ένα από τα μαγαζιά που μας είχε υποδείξει ο Alex στην λίστα του με τα προτεινόμενα μέρη για φαγητό. Γενικά είμαστε πολύ ικανοποιημένοι και ευχαριστούμε τον Alex . Ελπίζουμε να ξανασυναντηθούμε σύντομα. Eleni Z.